Diari Oficial de la Generalitat Valenciana


Sumari del DOGV 5203, del 21-02-2006 (2006/1964)

ACORD de 17 de febrer de 2006, del Consell de la Generalitat, pel qual s'atorga l'adjudicació definitiva de la concessió per a l'explotació de l'emissora de ràdio de València, 92.0 MHz, a Radio LP, SL.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/1964


Data del document
:   17-02-2006

Organisme emissor
:   Presidència de la Generalitat

Tipus de document
:   Acord

Descriptors 

:   * València
    * empresa privada
    * radiodifusió

ACORD de 17 de febrer de 2006, del Consell de la Generalitat, pel qual s'atorga l'adjudicació definitiva de la concessió per a l'explotació de l'emissora de ràdio de València, 92.0 MHz, a Radio LP, SL. [2006/F1964]  
El Consell de la Generalitat, en la reunió del dia 17 de febrer de 2006, va adoptar l'acord següent:  
Per la Resolució de 24 de desembre de 1998, del conseller de Presidència, publicada en el Diari Oficial de la Generalitat Valenciana de 15 de gener de 1999, es va resoldre l'adjudicació provisional del concurs públic per a la concessió del servici públic de radiodifusió sonora en ones mètriques amb modulació de freqüència de caràcter comercial a la Comunitat Valenciana.  
L'esmentada resolució adjudicava provisionalment l'emissora de València, en la freqüència 92.0 MHz, a favor de Radio LP, SL, i establia que l'atorgament de l'adjudicació definitiva estava supeditat a l'aprovació del projecte tècnic, l'execució de les obres i instal·lacions i la superació de les reglamentàries inspeccions.  
Així mateix, l'article 12 del Decret 38/1998, de 31 de març, del Consell de la Generalitat, pel qual s'establix el règim de concessió d'emissores de radiodifusió sonora en ones mètriques amb modulació de freqüència i de la seua inscripció en el Registre de Concessionaris, determina que, superades les reglamentàries inspeccions de les instal·lacions, la Direcció General de Comunicació requerirà a l'adjudicatari provisional perquè aporte certificat de trobar-se al corrent en el pagament de les obligacions tributàries i de Seguretat Social, actualització de les dades relatives al capital social, la seua distribució i composició dels òrgans d'administració, i comunicació del nom del director de l'emissora.  
Complits per l'adjudicatari provisional tots els tràmits exigits per la legislació vigent, i d'acord amb el que disposa l'article 12 del Decret 38/1998 anteriorment citat, a iniciativa del conseller de Relacions Institucionals i Comunicació, i a proposta del president de la Generalitat, el Consell de la Generalitat  
ACORDA  
Primer   
Atorgar a Radio LP, SL, l'adjudicació definitiva de la concessió per a l'explotació de l'emissora de ràdio de València, en la freqüència 92.0 MHz, amb subjecció a les normes contingudes en el Decret 38/1998, de 31 de març, del Consell de la Generalitat, i la resta de normes d'aplicació.  
Segon  
Les característiques tècniques que s'assignen a la mencionada emissora, d'acord amb els projectes tècnics aprovats, són les reflectides en l'annex d'este acord.  
Tercer   
Radio LP, SL, com a concessionària definitiva, haurà de formalitzar l'adjudicació per mitjà de l'oportú contracte amb la Generalitat, en el termini de 30 dies a comptar des de l'endemà de la publicació del present acord en el Diari Oficial de la Generalitat Valenciana.  
Contra el present acord, que posa fi a la via administrativa, es podrà interposar potestativament un recurs de reposició davant del Consell de la Generalitat, en el termini d'un mes comptat des de l'endemà de la notificació o publicació d'este acord en el Diari Oficial de la Generalitat Valenciana, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació del present acord en el Diari Oficial de la Generalitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 17 de febrer de 2006  
La consellera secretària del Consell   
de la Generalitat, per substitució,  
GEMA AMOR PÉREZ  
ANNEX  
Característiques tècniques  
. Coordenades: 39N 25 13 i 00W 21 58.  
. Cota (m): 10.  
. Denominació de l'emissió: 256KF8EHF.  
. Freqüència (MHz): 92.0.  
. Potència radiada aparent màxima (w): 20.000.  
. Potència màxima nominal de l'equip transmissor (w): 10.000.  
. Potència d'eixida autoritzada de l'equip transmissor (w): 6752.  
. Sistema radiant: 4 dipols tipus dual-cicloide.  
. Altura sobre el sòl del centre elèctric de l'antena (m): 64.  
. Altura del pal sobre el sòl (m): 72.  
. Altura efectiva màxima (m): 74.  
. Polarització: circular.